ධාතුවංශයේ දැක්වෙන්නේ සේරුවිල මංගල මහා සෑය ඉදිකළ කාවන්තිස්ස රජු එය සඟ සතු කිරීම සඳහා සෝම නුවර සිට පෙරහරකින් සේරුවිල ස්තූපය දක්වා සන්ධ්‍යා භාගයේ ඇතුන් පිරිවරා පැමිණි බවයි. රජු ඇඳිරිවැටීමට පෙර පැමිණි බව ද එහි දැක්වේ. මේ අනුව සෝම නුවර සේරුවිලට ඉතා සමීපව පිහිටන්නට ඇතැයි විශ්වාස කළ හැකිය. මේ ඓතිහාසික සාධක අනුව දකුණු දළදාව නිදන් කළ දාගැබ පිහිටා තිබිය යුත්තේ සේරුවිලට උතුරින් ඒ ආසන්න ප්‍රදේශයකය. නෙළුම්ගම පිහිටි වෙල්ගම් වෙහෙර යනු සේරුවිල උතුරු දිශාවෙන් හමුවන එකම බෞද්ධ පුදබිමයි. එහි සිට සේරුවිල මංගල මහා සෑයට ඇත්තේ සැතපුම් දෙකක පමණ දුරකි. මේ අනුව අනුමාන කළ හැක්කේ පැරණි සෝම නුවර ලෙස හැඳින්වූ ස්ථානයේ පිහිටියා යැයි ඓතිහාසික කතාවන්හි සඳහන් දාගැබ විල්ගම් වෙහෙර විය හැකි බවයි.
සේරුවිල මංගල මහා සෑය ඉදිකලේ කවුද
කාවන්තිස්ස රජු